Песјак (Костурско)

Песјак (, Амудара; до 1926 г. Πισιάκοι, Писјаки) — село во Костурско, Егејска Македонија, денес во општината Рупишта од Костурскиот округ на Западна Македонија, Грција.

 Географија 
Селото се наоѓа на 5 км јужно од Рупишта, на десниот брег на реката Бистрица. Дел од земјиштето традиционално се наводнувал.

 Историја 
 Во Отоманското Царство 
На крајот од  XIX век Песјак бил македонско село село на самата македонско-грчка јазична граница — првото село на југ било погрченото Витан. Според статистиката на Васил К’нчов („Македонија. Етнографија и статистика“) во 1900 г. Пѣсъкъ имал 120 жители Македонци.

На Етнографската карта на Битолскиот вилает од 1901 г. Песјак е претставен како чисто македонско село во Костурската каза на Горичкиот санџак со 20 куќи.

На почетокот на XX век целото население на Песјак било под врховенството на Цариградската патријаршија, но по Илинденското востание на почетокот на 1904 г. прешло под врховенството на Бугарската егзархија. Истат година при реорганизацијата на Костенарскиот револуционерен реон по востанието во селото е создаден револуционерен комитет на ВМОРО.

По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Песјак имало 400 Македонци, сите под егзархијата.

Според Георгиос Панајотидис, учител во Цотилската гимназија, Писаки (Πισσάκι) во 1910 г. имало 25 македонојазични „грчки“ семејства.

Според Георги Константинов Бистрицки, Чифлик Песјак пред Балканските војни имал 20 македонски куќи. Боривое Милоевиќ („Јужна Македонија“) вели дека Песjак во приближно истиот период имал 8 куќи на Македонци и 4 куќи на погрчени Македонци или Власи.

Во „Етнографија на Македонија“ издадена во 1924 г. Густав Вајганд го опишува Песјак (Пишак) како македонско село на македонско-грчката јазична граница. Тој спомнува дека Костурската Котлина е македонска, но дека самиот Костур и блиското село Маврово се погрчени. Во Рупишта грчката струја била силна, но сепак немало погрчување. Костараџа било речиси погрчено, а Богатско било наполно погрчено. Јазичната граница минувала од Костараџа кон мостот на Смикси, на север Песјак сè уште бил македонски, а обратно Витан и Бобушта биле погрчени. Долината на потокот Белица кој доаѓа од Грамошта била македонска до Омотско, следното Линотопи било албанско, а следното Грамошта било влашко.Вайганд, Густав. Етнография на Македония, т. 1, София, 1992, стр. 465-466.

На етничката карта на Костурското братство е обележано дека во 1912 г. Песякъ било македонско село.

 Во Грција 
За време на Балканските војни селото е окупирано од грчка војска и во 1913 г. влегло во состав на Грција. Таа година имало 148 жители. На пописот од 1920 г. во селото се заведени 143 лица. Во 1926 г. селото е преименувано, преведувајќи му го името како Амудара, песочно. Во 1928 г. населението се покачило на 174 жители.

Песјак не настрадал во Граѓанската војна.

Селото традиционално произведува градинарски култури, жито и грав.

+ Месности во Песјак преименувани со службен указ на 5 мај 1969 г. Име  Грчки  Ново име  Грчки  Опис Палабени   Παλάμπενι  Палами  Παλάμη  месност на планината Одре, СЗ од Песјак Рекушка  Ρεκούρκα  Ксерија  Ξεριά  река на Одре, минува Ј од Песјак Бара   Μπάρα  Рахи  Ράχη  врв на Одре (714 м), Ј од Песјак Копач  Κοπάτσι  Лакија  Λακκιά  месност на Одре, ЈЗ од Песјак

 Население 

 Личности 
 Дејци
 Димитар Георгиев (1884 – ?) — борец во Македонско-одринскиот полк, II чета на X Прилепска дружина
 Костадин (Дине) Василев Кираџијата и неговите синови браќа Кираџиевци: Аргир, Иван и Атанас, општественици, дејци на црковно-просветното дело во Рупишта, легални дејци на ВМОРО, борци во Првата светска војна, а потоа иселеници во САД и изумители на јадењето „синсинатско чили“.
 Јанко Крстев (? – 1903) — општественик, деец на црковно-просветното дело во Рупишта

 Андартски дејци
 Константинос Георгиу или Динас (Κωνσταντίνος Γεωργίου, Ντίνας) — андартски деец од ІІІ ред
 Михаил Типадис (1862 – 1951) — лекар и андартски деец
 Наум Василиу (Ναούμ Βασιλείου) — андартски деец од ІІІ ред
 Стерјос Василиу (Στέργιος Βασιλείου) — андартски деец од ІІІ ред
 Т. Кирјазопулос (Θ. Κυριαζόπουλος) — андартски деец од ІІІ ред

 Наводи 

 Надворешни врски 
 Мрежно место на Песјачките бањи 

Категорија:Рупишта